Ásmundur Einar Daðason , félags - og jafnréttismálaráðherra , skrifaði nýlega grein um mikilvægi þess að auðvelda ungu fólki kaup á fyrstu fasteign . Samkvæmt nýjustu könnun Íbúðalánasjóðs telja 57% leigjenda sig búa við húsnæðisöryggi samanborið við 94% þeirra sem búa í eigin húsnæði . Einungis 8% leigjenda eru á leigumarkaði vegna þess að þeir vilja vera þar en 64% leigjenda segjast vera á leigumarkaðnum af nauðsyn . „ Þetta er ekki ásættanlegt , “ sagði Ásmundur Einar . Í stjórnarsáttmála ríkisstjórnarinnar segir : „ Ríkisstjórnin mun fara í aðgerðir sem lækka þröskuld ungs fólks og tekjulágra inn á húsnæðismarkaðinn . Í því augnamiði verða stuðningskerfi hins opinbera endurskoðuð þannig að stuðningurinn nýtist fyrst og fremst þessum hópum . Meðal annars verða skoðaðir möguleikar á því að hægt verði að nýta lífeyrissparnað til þess . “ „ Í Sviss er heimilt að nýta uppsafnaðan lífeyrissparnað til að afla eiginfjárframlags vegna íbúðakaupa . Ýmist er hægt að fá sparnaðinn fyrirframgreiddan eða veðsetja hann . Almennur lífeyrissparnaður má vera allt að 90% kaupverðs en viðbótarlífeyrissparnaður allt að 100% , “ sagði Ásmundur Einar . „ Nýlega lagði ég fram tillögu í ríkisstjórn um að farið væri í að útfæra fyrrgreindar lausnir hér á landi . Ég bind miklar vonir við að úrbætur til handa fyrstu kaupendum verði til þess að lækka þröskuld ungs fólks og tekjulágra inn á húsnæðismarkaðinn , “ sagði Ásmundur Einar Daðason .